Ingeborgfjellet

Ingeborgfjellet er et fjell på Spitsbergen på Svalbard. Det består av en rekke topper hvorav den høyeste er 714 moh. Fjellet er massivt og ligger som et landemerke omgitt av viktige biologiske bestands- og trekkområder: Bellsund, Akselsundet og Fridtjovhamna bidrar til å skape stort biologisk mangfold i denne sørligste delen av Nordenskiöld Land. Fjellet avgrenser Nordenskiöldkysten som strekker seg videre nordvestover opp til Isfjorden.

Ingeborgfjellet har fuglefjell med mer enn 10 000 hekkende individer. Det er særlig bestander av alkefugl, krykkje og havhest.Svalbard Reiseliv AS: «Svalbard», brosjyre, Longyearbyen 2008. Fjellet inngår i Nordenskiöld Land nasjonalpark. Sammen med Nordenskiöldkysten i nordvest ble fjellet i 2011 utpekt til ramsarområdeKart over ramsarområdet  - Direktoratet for naturforvaltning., og står dessuten på BirdLife Inter­nationals liste over viktige, europeiske fuglefjell.

Under Ingeborgfjellet i sørvest ligger Camp Bell og Camp Millar.

Se også
Liste over ramsarområder i Norge

 Referanser 

Kategori:Fjell på Spitsbergen
Kategori:Nordenskiöld Land
Kategori:Ramsarområder i Norge
Kategori:Verneområder opprettet i 2011
Kategori:Fjell under 1000 meter